Адкрыццю папярэднічалі назіранні невядомага віду качурак, якія адбыліся амаль роўна два гады таму назад – у лютым 2009 году ля ўзбярэжжаў Чылі. Два ірландзкіх бёдуотчары - Seamus Enright i Michael O’Keeffe – адзначылі прыкладна ў тым самым месцы, дзе цяпер птушкі былі злапаныя дзіўную качурку з вялікімі белымі ўчасткамі знізу крылаў. Гэтая птушка не магла быць чылійскім падвідам адзінай распаўсюджанай у гэтай акваторыі Ўілсанавай качуркі Oceanites oceanicus chilensis, аднак яе апярэнне не пасавала і да іншых вядомых навуцы відаў. У 2010 годзе гэтыя аўтары апублікавалі ў часопісе Dutch Birding артыкул пра сваё назіранне.